Ж. Бөкөнбаев атындагы Октябрь балдар үйү
Ж. Бөкөнбаев атындагы Октябрь балдар үйү - Ж. Бөкөнбаев атындагы Октябрь балдар үйү, 1922-1924-жылдары, “Ликбез” сабатсыздыкты жоюу мектеби, Кыргызстандын түштүгүндө биринчи болуп уюштурулган.

 Бул мектептен кыргыздын улуу жазуучулары, акындары Ж. Бөкөнбаев, Д. Өмүрзаков, У. Абдукаимов, Т. Байзаков, коомдук ишмерлер, А. Сүйөркулов, Ж. Юсупов жана башкалар билим алышкан.
 1933-жылдын май айында, Жалал-Абад областынын аткаруу комитетинин чечиминин негизинде, бул мектеп “Ф. Э. Дзержинский атындагы Октябрь балдар үйү” болуп өзгөртүлүп, ал убакта ата-энелери басмачылар тарабынан өлтүрүлгөн, 90 жетим бала тарбияланышкан.
 Ал эми Улуу Ата-Мекендик согуш мезгилинде, блокадалуу Ленинграддан, У краинад ан жана башка жерлерден келген балдар жайгаштырылган.
 Октябрь балдар үйүнүн үч кабаттан турган жаңы имараты, 1974-жылы, 240 окуучуга ылайыкташтырылып курулган.
 Имарат окуу жана жатакана корпусуна бөлүнөт.
 Спорт зал, ашкана жана актовый залы бар.
 Учурда балдар үйүндө 62 жетим бала тарбияланып, алар менен кошо 72 айылдан келген балдар билим алып жатышат.
 Балдар үйүнүн окуу корпусу жана жатакана бөлмөлөрүн, талапка ылайык деңгээлде жылытуу максатында, Октябрь балдар үйү жана Кыргызстандагы Швейцариялык кызматташтык Бюросунун ортосунда 2011-жылдын 2-декабрында келишим түзүлүп, жылуулук системасын алмаштыруу үчү 3 млн, эшик терезелерди пластикалыкка алмаштыруу үчүн 7 млн, жана Турция мамлекетинин “Кызыл Жарым ай” коому тарабынан ичүүчү суу чыгарылып, ички канализациялары жана башка иштери бүткөрүлүп, 1 млн 560 миң сом жумшалган.
 Балдарга эффективтүү билим берип тарбиялоо үчүн бүт шарттар түзүлгөн.
 Жайкы каникулда балдар үйүнүн тарбиялануучулары, Кара-Алма токой чарбасында жайгашкан, балдар үйүнө караштуу “Жеткинчек”лагеринде эс алышат.
 ЮЗОВ ОШтун жардамы менен “Жеткинчек” лагери толук ремонттолуп бүткөн.

Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Сузак району
Багыш айылы